Անգել Բոգդանովիչ

Անգել Իվանովիչ Բոգդանովիչ (ռուս.՝  А́нгел Ива́нович Богдано́вич հոկտեմբերի 2 (14), 1860, Haradok, Gorodok County, Վիտեբսկի նահանգ, Ռուսական կայսրություն - մարտի 24 (ապրիլի 6), 1907, Սանկտ Պետերբուրգ, Ռուսական կայսրություն), ռուս հրապարակախոս և գրաքննադատ, լեհ–լիտվական հնատոհմիկ ազնվական։


== Կենսագրություն ==
Անգել Բոգդանովիչը ծնվել է լեհ–լիտվական ազնվական ընտանիքում։ Նրա եղբայրը երկրաբան Կ. Ի. Բոգդանովիչն էր։
Ավարտել է Նիժեգորոդսկի գիմնազիան։
1880 թվականին սովորել է Կիևի համալսարանում, բժշկական ֆակուլտետում։ Նարոդովոլեցական խմբակի անդամ էր։
Ձերբակալվել է 1882 թվականին։
1883 ուղարկվել է Նիժնի Նովգորոդ, որտեղ ծանոթացել է Վ. Գ. Կորոլենկոյի հետ։
1885 թվականին համագործակցել է «Վոլգովյան լրաբեր», «Կազանի լուրեր» և մերձվոլգյան ուրիշ տպագրական պարբերականների հետ։
1890 թվականին հիմնական բնակություն է հաստատել Կազանում։ Այդ թվականներին տպագրվել է «Վոլժսկի լրաբեր» և «Կազանի լուրեր» ամսագրերում։
1893 թվականին Սանկտ Պետերբուրգում ակտիվորեն մասնակցել է «Աստծո թագավորություն» ամսագրի աշխատանքներին նախ որպես գրաքննադատության և ներքին բաժնի աշխատակից։ Դարձել է «Ժողովրդական իրավունք» նարոդնիկական խմբի կազմակերպիչներից մեկը, որի ծրագիրը նախանշվել է Բոգդանովիչի կողմից 1894 թվականին՝ «Ռուսական հարստություն» բրոշյուրում լույս տեսած «Կենսական հարց» գրքույկում։
1895 թվականին «Աստծո թագավորություն» ամսագրի խմբագրության անդամ։ Բացի մատենագիտական բաժնի փոքր գրառումներից ու գրախոսությունից, Բոգդանովիչը թղթակցել է ամենամսյա «Քննադատական գրառումներին», որոնք տեղ են գտել առավել ընթերցված  գրական ակնարկների շարքում։ Ա. Ա. Դավիդովայի մահից հետո, մինչև ամսագրի փակվելը, եղել է նրա սեփականատերերից մեկը (1906 թվական)։
1906 թվականին հետզհետե հեռացել է նարոդնիկությունից։ 1906 թվականից «Ժամանակակից աշխարհ» ամսագրի խմբագիրն է եղել։

19–րդ դարի վերջին և 20–րդ դարի սկզբին Բրոքհաուզի և Եֆրոնի հանրագիտական բառարանի էջերում Սեմյոն Վենգերովը հետևյալ բառերով է բնութագրել Անգել Բոգդանովիչին.«Չհարելով ժամանակակից արմատական (ռադիկալ) մտքի լրիվ ձևավորված հոսանքներից որևէ մեկին՝ Բ.-ն իր խայթող բանավիճական տաղանդի առավել ծանր հարվածները ուղղում է հետադիմական և օպորտունիստական (պատեհապաշտական) մամուլի դեմ։ Զուտ գրական հարցերում Բ.-ն բարեհաճ է վերաբերվում արդի եվրոպական արվեստի և, մասնավորապես, սիմվոլիզմի այն դրսևորումներին, որոնցում արտահայտվել է նոր ուղիների անկեղծ փնտրտուքը։ Բայց նա անողոք կռիվ է մղում մեր տնաբույծ դեկադենտության, մեր հասարակության լավագույն մղումների նկատմամբ նրա թշնամանքի և շինծու միստիցիզմի (խորհրդամոլության) դեմ»:
Անգել Իվանովիչ Բոգդանովիչը վախճանվել է 1907 թվականի մարտի 24–ին (ապրիլի 6–ին) Սանկտ Պետերբուրգում։ Թաղված է Վոլկովի գերեզմանատան Գրականագիտական տարածքում։ 


== Ընտանիք ==
1898 թվականին նա ամուսնացել է Տատյանա Ալեքսանդրովնա Կրիլի հետ։ Նրանց համատեղ կյանքում ծնվել են չորս երեխա։


== Ստեղծագործություն ==
Բեկման տարիներ։ Քննադատական հոդվածների ժողովածու, Սանկտ Պետերբուրգ, 1908 թվական (Ժողովածուում ընդգրկված են Վ. Գ. Կորոլենկոյի «Ա. Ի. Բոգդանովիչ», Ա. Ի. Կուպրինի «Ա. Ի. Բոգդանովիչի հիշատակին» և այլոց հոդվածները)։


== Ծանոթագրություններ ==


== Արտաքին հղումներ ==
Բոգդանովիչի ստեղծագործությունները на сайте Lib.ru: Классика


== Գրականություն ==
Ս. Ա. Վենգերով (1890–1907)։ «Անգել Իվանովիչ Բոգդանովիչ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ